Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 8489

a) Az „1. Paramedicinális és szociálpedagógiai képzések” pontban a melléklet a következő szöveggel egészül ki: „Ausztriában az alábbi képesítésekre vonatkozó képzések: – kontaktlencse-optikus (»Kontaktlinsenoptiker«), – pedikűrös (»Fußpfleger«), – hallásjavítókészülék-technikus (»Hörgeräteakustiker«), – gyógyszerész (»Drogist«), amely képesítések megszerzéséhez összesen legalább tizennégy éves oktatás és szakképzés szükséges, amely egy strukturált képzési keretben megvalósított legalább ötéves olyan képzési időszakot foglal magában, amely egy legalább három éves, részben a munkahelyen, részben egy szakképzési intézményben töltött gyakornoki időszakból, valamint egy szakmai gyakorlati és képzési időszakból áll, amelynek végén a szakma gyakorlásához és gyakornokok képzéséhez való jogosultságot adó szakmai vizsgát kell tenni. – masszőr (»Masseur«), amely képesítések megszerzéséhez összesen legalább tizennégy éves oktatás és szakképzés szükséges, amely egy strukturált képzési keretben megvalósított legalább ötéves olyan képzési időszakot foglal magában, amely egy kétéves gyakornoki időszakból, egy kétéves szakmai gyakorlati és képzési időszakból, valamint egy egyéves tanfolyamból áll, amelynek végén a szakma gyakorlásához és gyakornokok képzéséhez való jogosultságot adó szakmai vizsgát kell tenni. – óvodapedagógus (»Kindergärtner/in«), – szakképzett nevelő/gyermekgondozó (»Erzieher«), amely képesítések megszerzéséhez összesen legalább tizenhárom éves oktatás és szakképzés szükséges szakiskolában történő ötéves szakmai képzéssel, amelynek végén vizsgát kell tenni.”

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes